บูรณะ มัสยิดกรือเซะ เสร็จเรียบร้อย
กรุงเทพฯ-3 ก.พ.48นายอารักษ์ สังหิตกุล อธิบดีกรมศิลปากร กล่าวว่า กรมศิลปากรได้บูรณะมัสยิดกรือเซะ ที่ อ.เมือง จ.ปัตตานี เสร็จเรียบร้อยแล้ว ทั้งนี้ โดยภาพรวมยังคงไว้ซึ่งสถาปัตยกรรมแบบดั้งเดิม และมีการปูพื้นกระเบื้องใหม่ ประดับหลอดไฟ ตกแต่งด้วยลวดลายฉลุบนเพดาน ติดไม้แกะสลักตามแนวศิลปะอิสลามตรงตามที่ผู้นำศาสนาและชาวบ้านได้แนะนำไว้ รูปแบบงานศิลปะและสถาปัตยกรรมของมัสยิดกรือเซะเป็นการประยุกต์ของเก่ากับของใหม่แต่ยังคงไว้ในรูปแบบอิสลามแท้ ทำให้มัสยิดกรือเซะดูงดงามยิ่งขึ้น ส่วนบริเวณเต้นท์ข้างหน้ามัสยิดได้ปรับเป็นหลังคากันแดด กันลม มีช่องระบายอากาศให้ถ่ายเท อธิบดีกรมศิลปากร กล่าว ส่วนงานก่อสร้างอาคารสิ่งอำนวยสะดวกภายในบริเวณมัสยิดกรือเซะนั้น ก็เสร็จแล้วเช่นกัน อาทิ ห้องสุขาชาย อาคารที่เอาน้ำละหมาดชาย อาคารที่เอาน้ำละหมาดผู้หญิง โรงครัว พร้อมมีสิ่งอำนวยความสะดวกเพิ่มให้ เช่น ห้องน้ำ ห้องละหมาด โดยมีสถาปนิกมุสลิมดูแลอย่างใกล้ชิด ส่วนงานปรับปรุงสภาพภูมิทัศน์ภายนอกนั้น ขณะนี้ดำเนินการไปได้ประมาณ 80% สำหรับพื้นที่ร้านขายสินค้าโอท็อปพื้นบ้าน ที่วางแผนสร้างในบนพื้นที่ของกรมทางหลวง นั้นยังไม่ได้รับคำตอบที่ชัดเจนว่า จะให้สร้างตรงไหน 
กรุงเทพฯ-3 ก.พ.48 นายอารักษ์ สังหิตกุล อธิบดีกรมศิลปากร กล่าวว่า กรมศิลปากรได้บูรณะมัสยิดกรือเซะ ที่ อ.เมือง จ.ปัตตานี เสร็จเรียบร้อยแล้ว ทั้งนี้ โดยภาพรวมยังคงไว้ซึ่งสถาปัตยกรรมแบบดั้งเดิม